อยากทราบชื่อยาที่ใช้รับประทาน หลังสักเปลือกตาแล้วมีอาการบวม แดง เจ็บๆปวดๆ เล็กน้อย
สวัสดีค่ะ อาการตาบวมอาจเกิดจาก-ภูมิแพ้ที่ตา ทำให้มีขี้ตา และคันตา ตาแดง ตาบวม มักเป็นช่วงเช้าๆ-ตาแดงหรือเยื่อบุตาอักเสบ ภาวะดังกล่าวอาจทำให้มีปวดบวมบริเวณตา ตาแดง อาจเกิดตามหลังอุบัติเหตุ การโดนสารเคมีหรือสิ่งแปลกปลอมเข้าตา หรือการติดเชื้อไวรัส-ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา อาจทำให้เกิดตุ่มหนองและมีเปลือกตาบวม-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ ซึ่งเป็นสาเหตุทำให้มีอาการปวดตา ตาบวม เป็นภาวะอันตรายอาจทำให้เสียการมองเห็นได้โดยหากเพิ่งไปสักตา อาจเกิดการติดเชื้อหรือการบาดเจ็บของเนื้อเยื่อผิวหนังรอบๆ ทำให้มีอาการตาบวมได้เช่นกันถ้ามีอาการตาบวมมาก ตาแดง ขี้ตาเยอะ การมองเห็นผิดปกติ ควรไปพบจักษุแพทย์ ยังไม่ควรซื้อยาอะไรมาทาเองการดูแลตัวเองเบื้องต้น ไม่ไปขยี้ตา สวมแว่นตาป้องกันฝุ่น ประคบเย็นเพื่อลดอาการบวม งดการใส่คอนแทคเลนส์ ยังไม่ควรซื้อยาอะไรมาทาเอง อาจกินยาแก้ปวด ยาลดการอักเสบที่ไม่ใช่สเตียรอยด์เพื่อลดบวมแดงได้เบื้องต้น